
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2147 

13 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα επιχορήγησης για την απόκτηση επαγγελμα¬ 
τικής εμπειρίας και την απασχόληση ανέργων 18-64 

ετών, στον πολιτισμικό τομέα. 

Πρόγραμμα επιχορήγησης Νέων Ελευθέρων Επαγγελμα- 
τιών, 18-64 ετών, στον πολιτισμικό τομέα. 


ΑΠΟΦΑΣΕΙ Σ 

Αριθ. 34124 (1) 

Πρόγραμμα επιχορήγησης για την απόκτηση επαγγελματι¬ 
κής εμπειρίας και την απασχόληση ανέργων 18-64 ετών 
στον πολιτισμικό τομέα. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το ψήφισμα του Ευρωπαϊκού Συμβουλίου της 22ας Φε¬ 
βρουάριου 1999 περί κατευθυντηρίων γραμμών για τις πολι¬ 
τικές απασχόλησης για το 1999 και, ειδικότερα, το σημείο 15 
του προοιμίου του, σύμφωνα με το οποίο τα κράτη-μέλη της 
ΕΕ, στα πλαίσια των εθνικών σχεδίων δράσης τους θα πρέπει 
να λαμβάνουν υπόψη το ρόλο των πολιτισπκών τομέων στη 
δημιουργία βιώσιμων θέσεων εργασίας. 

2. Το Εθνικό Σχέδιο Δράσης για την Απασχόληση -1999. 

3. Τις διατάξεις του Ν.Δ. 212/69 “περί οργανώσεως και δι- 
οικήσεωςτου Οργανισμού Απασχολήσεως Εργατικού Δυνα¬ 
μικού". 

4. Τις διατάξεις του άρθρου 29 του Ν. 1262/82 "Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων* 
όπως τροποποιήθηκε με τα άρθρα 6,7 και 8 του Ν. 1836/89. 

5. Τις διατάξεις του άρθρου 6 του Ν. 2434/96. 

6. Την υπ’ αριθ. 2797/23.11.99 απόφαση του Δ.Σ. του ΟΑΕΔ 
(αριθ. Συνεδρ. 47/23.11.99) που μας υποβλήθηκε με το υπ'α- 
ριθ. Β 124740/24.11.99 έγγραφό του, αποφασίζουμε: 

1. Καταρτίζομε πρόγραμμα για την απόκτηση επαγγελμα¬ 
τικής εμπειρίας και απασχόληση δύο χιλιάδων (2.000) ανέρ¬ 
γων ηλικίας 18-64 ετών στον πολιτισμικό τομέα (κυρίως, πο¬ 
λιτιστική κληρονομιά, μουσική, παραστατικές τέχνες, εικα¬ 
στικές και γραφικές τέχνες, βιβλίο και βιβλιοθήκες, 
πολιτιστικό τουρισμό και οπτικοακουστικά). 


Στο ως άνω πρόγραμμα είναι δυνατόν να ενταχθούν ιδιωτι¬ 
κές επιχειρήσεις, επιχειρήσεις τοπικής αυτοδιοίκησης, συνε¬ 
ταιρισμοί, αστικές εταιρείες μη κερδοσκοπικού χαρακτήρα, 
επαγγελματικά σωματεία και ενώσεις αυτών, σωματεία και 
γενικά εργοδότες. 

2. ΣΤΑΔΙΑ ΠΡΟΓΡΑΜΜΑΤΟΣ - ΔΙΑΡΚΕΙΑ ΕΠΙΧΟΡΗΓΗΣΗΣ 
Το πρόγραμμα αυτό περιλαμβάνει δύο (2) στάδια, ήτοι το 

στάδιο της πρακτικής άσκησης για την απόκτηση επαγγελ¬ 
ματικής εμπειρίας και δεξιοτήτων και στάδιο απασχόλησης, 
α) Αρχικό στάδιο πρακτικής άσκησης - Διάρκεια 
Το στάδιο αυτό αποσκοπεί στην προσαρμογή του ανέργου 
στις πραγματικές συνθήκες λειτουργίας της επιχείρησης με 
στόχο την οριστική ένταξή του σ' αυτό, μπορεί να διαρκέσει 
μέχρι δύο (2) μήνες και περιλαμβάνει πρακτική εξάσκηση, βά¬ 
σει του αντικειμένου, στο οποίο καλείται να απασχοληθεί ο 
άνεργος. 

Στο τέλος της αρχικής πρακτικής άσκησης, οι επιχειρήσεις 
θα δίνουν βεβαίωση παρακολούθησης προγράμματος για 
την απόκτηση επαγγελματικής εμπειρίας και δεξιοτήτων, 
β) Στάδιο απασχόλησης - Διάρκεια 
β 1) Η διάρκεια της απασχόλησης και της επιχορήγησης με¬ 
τά το αρχικό στάδιο της πρακτικής άσκησης καθορίζεται μέ¬ 
χρι 22 μήνες για όλους τους ανέργους. 

Για τους επιδοτούμενους ανέργους η διάρκεια επιχορήγη¬ 
σης επιμηκύνεται για τόσο χρονικό διάστημα, όσο και το ήμι- 
συ του υπολοίπου διαστήματος της επιδότησης που θα εισέ- 
πρατταν οι άνεργοι στρογγυλοποιημένο προς τα κάτω σε μή¬ 
νες, με την απαραίτητη προϋπόθεση της απασχόλησης για 
όλο το χρονικό διάστημα της επιχορήγησης επιδοτούμενων 
ανέργων. Σε περιπτώσεις αντικαταστάσεων η ως άνω επιμή¬ 
κυνση αφορά το υπόλοιπο της επιδότησης του τελευταίου 
ανέργου που απασχολήθηκε. 

β2) Η διάρκειατης απασχόλησης και της είτιχορήγησης με¬ 
τά το αρχικό στάδιο της πρακτικής άσκησης μπορεί να είναι 
από 4 μήνες έως 22 μήνες, όταν πρόκειται για πιλοτικό πολι¬ 
τιστικό πρόγραμμα, το οποίο έχει πρωτοποριακό χαρακτήρα 
και έχει ως βασικό στόχο την πολλαπλασιαστικότητα, θέτο¬ 
ντας τις βάσεις για την υλοποίηση μακροχρόνιων συναφών 
προγραμμάτων στο μέλλον, και το οποίο προέρχεται από 
Επαγγελματικά Σωματεία του πολιτισμικού τομέα. 

3. ΠΟΣΑ ΕΠΙΧΟΡΗΓΗΣΗΣ 

3α) Η επιχορήγηση καθορίζεται στο ποσό των 7.000 δρχ. 
για κάθε εργάσιμη ημέρα πλήρους απασχόλησης. 

3β) Η επιχορηγούμενη επιχείρηση οφείλει να ανταποδίδει 
στον ΟΑΕΔ ποσοστό τουλάχιστον 5% επί του συνολικού πο¬ 
σού της επιχορήγησης σε πολιτιστικά αγαθά και υπηρεσίες 
υπέρ των εγγεγραμμένων ανέργων. 








26966 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3γ) Η επιχορηγούμενη επιχείρηση οφείλει να αναφέρει εγ- 
γράφως και εμφανώς τη συνδρομή του Υπουργείου Εργα¬ 
σίας & Κοινωνικών Ασφαλίσεων και του ΟΑΕΔ στα πολιτιστι¬ 
κά της σχέδια. 

4. ΕΝΑΡΞΗ ΕΠΙΧΟΡΗΓΗΣΗΣ 

α. Κάθε άτομο που υπάγεται στο πρόγραμμα επιχορηγείται 
από την ημερομηνία πρόσληψής του, η οποία θα περιλαμβά¬ 
νει και το χρονικό διάστημα των 2 μηνών της πρακτικής άσκη¬ 
σης. Είναι δυνατή η υπαγωγή του ατόμου στο πρόγραμμα, 
εφόσον η πρόσληψή του έγινε τριάντα (30) ημερολογιακές 
ημέρες πριν από την ημερομηνία υποβολής της αίτησης και 
υπάρχουν όμως όλες οι προϋποθέσεις ένταξης της επιχείρη¬ 
σης σ’αυτό. 

Στην περίπτωση όμως αυτή η έναρξη της επιχορήγησης θα 
υπολογίζεται από την ημερομηνία έκδοσης της σχετικής 
απόφασης η οποία θα αποτελεί την ημερομηνία υπαγωγής 
της επιχείρησης στο πρόγραμμα. 

β. Η επιχορήγηση θα υπολογίζεται για κάθε εργάσιμη ημέ¬ 
ρα πλήρους απασχόλησης και μέχρι 25 ημέρες κατ’ ανώτατο 
όριο για κάθε μήνα εφόσον όμως υπάρχουν δεκαοκτώ (18) 
τουλάχιστον ημερομίσθια το μήνα για κάθε επιχορηγούμενο 
εργαζόμενο. 

γ. Εφόσον προηγούμενο προσωπικό της επιχείρησης ερ¬ 
γαζόταν λιγότερο από δεκαοκτώ (18) ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχόλησής 
του και μετά την υπαγωγή της επιχείρησης στο πρόγραμμα, 
τότε θα συνεχίζεται κανονικά η επιχορήγηση. 

Σε ανπθετη, όμως, περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρεού- 
ται να το απασχολεί τουλάχιστον για δεκαοκτώ (18) ημερομί¬ 
σθια κατά μήνα. 

δ. Κατά τη διάρκεια του προγράμματος είναι δυνατόν επι¬ 
χορηγούμενος ή μη μισθωτός να πραγματοποιήσει μόνο για 
έξι (6) μήνες κάτω των δεκαοκτώ (18) ημερομισθίων, εκτός 
από το πρόγραμμα της παρ. β2 του άρθρου 2 της παρούσας, 
κατά τη διάρκεια του οποίου είναι δυνατόν επιχορηγούμενος 
ή μη μισθωτός να πραγματοποιήσει μόνο για δύο (2) μήνες 
κάτω των δέκαοκτώ (18) ημερομισθίων. 

5. ΠΡΟΫΠΟΘΕΣΕΙΣ ΥΠΑΓΩΓΗΣ 
Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

α. Η μη απόλυση η οικειοθελής αποχώρηση του προσωπι¬ 
κού των επιχειρήσεων ή των υποκαταστημάτων τους που λει¬ 
τουργούν στον ίδιο Νομό κατά τη χρονική διάρκεια των τριών 
(3) μηνών που προηγούνται του μηνός υποβολής στην Επι¬ 
τροπή του άρθρου 10 της παρούσας της σχετικής αίτησης. 

β. Τα άτομα που θα προσληφθούν να είναι επιδοτούμενα 
άνεργα ή άνεργα εγγεγραμμένα για ένα (1) τουλάχιστον μήνα 
στα μητρώα ανέργων των Γραφείων Απασχόλησης του ΟΑΕΔ, 
που βρίσκονται στην περιοχή του τόπου κατοικίας τους και να 
είναι εφοδιασμένα με ειδική κάρτα. Εξαιρούνται οι επιδοτούμε¬ 
νοι άνεργοι και οι άνεργοι, οι οποίοι μετά την εγγραφή τους ατα 
μητρώα ανέργων των Υπηρεσιών του ΟΑΕΔ παρακολούθησαν 
πρόγραμμα κατάρτισης και στη συνέχεια έχουν εγγράφει εκ νέ¬ 
ου άνεργοι, χωρίς να απαιτείται ή επί ένα (1) μήνα παραμονή 
τους στους καταλόγους των ανέργων. 

γ. Να έχουν ελληνική υπηκοότητα ή την υπηκοότητα κρά¬ 
τους μέλους της ΕΕ, ή να είναι Έλληνες ομογενείς που απα¬ 
σχολούνται νόμιμα στην Ελλάδα, ή να εμπίπτουν στο άρθρο 
11 του ΚΑΝ/ΕΟΚ/1612/68. 

δ. Παρέχεται η ευχέρεια να υπαχθούν στο πρόγραμμα επι¬ 
χειρήσεις και γενικά εργοδότες που κατά την περίοδο τριών 
(3) μηνών, που προηγούνται του μηνός υποβολής της αίτη¬ 
σης, απέλυσαν μεν προσωπικό, το αντικατέστησαν, όμως, με 
ισάριθμες προσλήψεις εργαζομένων ή αντικατέστησαν το 
προσωπικό που είχε αποχωρήσει οικειοθελώς μέχρι και την 


έκδοση εγκριτικής απόφασης υπαγωγής στο πρόγραμμα και 
στις δύο ως άνω περιπτώσεις. 

6. ΔΕΝ ΕΙΝΑΙ ΔΥΝΑΤΟΝ ΝΑ ΕΠΙΧΟΡΗΓΗΘΟΥΝ 

α) Ατομικές επιχειρήσεις για άτομα που είναι σύζυγοί τους 
ή συνδέονται με ά' βαθμό συγγένειας (εξ αίματος ή εξ αγχι¬ 
στείας). 

β) Ο.Ε., Ε.Ε. Α.Ε και Ε.Π.Ε., για τους ομορρύθμους εταί¬ 
ρους στις Ο.Ε. και Ε.Ε. για τα μέλη του Δ.Σ. στις Α.Ε. και για 
τους διαχειριστές που έχουν εταιρική μερίδα σπς Ε.Π.Ε. 

γ) Οι σύζυγοι και συγγενείς α' βαθμού (εξ αίματος ή εξ αγ¬ 
χιστείας) των ομορρύθμων εταίρων σπς Ο.Ε. και ΕΕ των με¬ 
λών του Δ.Σ. σπς ΑΕ και των διαχειριστών που έχουν εταιρι¬ 
κή μερίδα στις Ε.Π.Ε. 

δ) Οι επιχειρήσεις που παρέχουν ψυχαγωγικές υπηρεσίες 
μαζικού χαρακτήρα (νυκτερινά κέντρα διασκέδασης, αναψυ- 
κτήρια, ντίσκο κ.ά). 

7. ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΤΩΝ ΕΠΙΧΕΙ¬ 
ΡΗΣΕΩΝ 

α) Για τα ίδια άτομα που έχουν ήδη επιχορηγηθεί κατά το 
τελευταίο 12μηνο πριν από το μήνα υποβολής της αίτησής 
τους για υπαγωγή τους στο πρόγραμμα αυτό. Είναι όμως δυ¬ 
νατή η επιχορήγηση για άτομο που επιχορηγήθηκε, αποχώ¬ 
ρησε ή απολύθηκε και επαναπροσλήφθηκε βάσει της ίδιας 
εγκριτικής απόφασης. 

β) Για άτομα, των οποίων η σύμβαση ορισμένου χρόνου ή 
έργου, που έχει συναφθεί πριν την υπαγωγή τους στο πρό¬ 
γραμμα, έληξε μέσα στο 12μηνο πριν την υποβολή της αίτη¬ 
σης ή και σε μεταγενέστερο χρονικό διάστημα. 

γ) Για μισθωτούς που κατά το τελευταίο τρίμηνο πριν από 
τον μήνα υποβολής της αίτησης είχαν απασχοληθεί σε επι¬ 
χείρηση, που συμμετείχε ο ίδιος εργοδότης ή ο/η σύζυγος ή 
συγγενείς α' βαθμού εξ αίματος ή αγχιστείας του αιτούντος 
εργοδότη. 

δ) Για μισθωτούς που κατά το τελευταίο 12μηνο πριν από 
το μήνα υποβολής της αίτησης είχαν απασχοληθεί στην ίδια 
επιχείρηση. 

8. ΠΡΟΘΕΣΜΙΑ ΚΑΛΥΨΗΣ ΘΕΣΕΩΝ 

Η προθεσμία κάλυψης των θέσεων που εγκρίνονται είναι 
τρεις (3) μήνες το αργότερο από την ημερομηνία έκδοσης 
της σχετικής εγκριτικής απόφασης. Θέσεις που δεν πληρώ¬ 
θηκαν μέσα στην προθεσμία αυτή θεωρούνται ως μη εμπί- 
πτουσες στην επιχορήγηση, έστω και αν καλύφθηκαν μετα¬ 
γενέστερα. 

9. ΔΙΑΧΕΙΡΙΣΗ - ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να υπαχθεί στο πρόγραμμα αυτό κάποια επιχείρηση ή 
εργοδότης γενικά, εφόσον υπάρχουν κενές θέσεις, πρέπει 
να υποβάλει στην Επιτροπή του άρθρου 10 της παρούσας τα 
εξής δικαιολογητικά: 

α) Έντυπη αίτηση που θα περιέχει την επωνυμία, το ανπ- 
κείμενο της πολιτιστικής δραστηριότητας, τον αριθμό καθώς 
και τις ειδικότητες των ατόμων (ακριβής προσδιορισμός 
προσόντων) που πρόκειται να προσλάβει σύμφωνα με το 
πρόγραμμα. 

β) Αντίγραφο μισθοδοτικών καταστάσεωντωντριών (3) μη¬ 
νών που προηγούνται από τον μήνα υποβολής της αίτησης 
του εργοδότη για την υπαγωγή του στο πρόγραμμα ή κατά¬ 
σταση απόδοσης ασφαλιστικών εισφορών των μηνών.εκεί¬ 
νων που προηγούνται της κρίσιμης περιόδου. 

Σε περιπτώσεις επιχειρήσεων ή εργοδοτών που στον αντίστοι¬ 
χο κλάδο πολιτιστικής δραστηριότητας η απασχόληση είναι δια- 
λείπουσα (πρβλ. Θέατρο), ισχύει και το αντίγραφο μισθοδοτικών 
καταστάσεωνήη κατάσταση ασφαλιστικώνεισφορώντωντριών 
(3) τελευταίων μηνών της αμέσως προηγούμενης, από τον μήνα 
υποβολής της αίτησης, καλλιτεχνικής περιόδου (σεζόν). 

Εξαιρούνται από τις ανωτέρω υποχρεώσεις οι νεοσύστα¬ 
τες επιχειρήσεις. 


I 

γ) Υπεύθυνη δήλωση του Ν. 1599/86 στην οποία θα δηλώ¬ 
νεται ότι: 

αα) κατά το τρίμηνο που προηγείται από τον μήνα υποβο¬ 
λής της αίτησης δεν λύθηκε η σχέση εργασίας κανενός μι¬ 
σθωτού ή ότι τόσο αυτούς που αποχώρησαν οικειοθελώς ή 
αυτούς που απέλυσε τους αντικατέστησε ή δεν αντικατέστη¬ 
σε εκείνους που δεν είχε υποχρέωση από το πρόγραμμα να 
αντικαταστήσει. 

Σε περιπτώσεις επιχειρήσεων ή εργοδοτών που στον αντί¬ 
στοιχο κλάδο πολιτισπκής δραστηριότητας η απασχόληση 
είναι διαλείπουσα (πρβλ. Θέατρο), ισχύει και η υπεύθυνη δή¬ 
λωση ότι κατά το τελευταίο τρίμηνο της αμέσως προηγούμε¬ 
νης, από το μήνα υποβολής της αίτησης, καλλιτεχνικής πε¬ 
ριόδου (σεζόν), δε λύθηκε η σχέση εργασίας κανενός μισθω¬ 
τού ή ότι τόσο αυτούς που αποχώρησαν οικειοθελώς ή 
αυτούς που απέλυσε τους αντικατέστησε ή δεν αντικατέστη¬ 
σε εκείνους που δεν είχε υποχρέωση να αντικαταστήσει. 

ββ) 'Ελαβε γνώση και αποδέχεται τους όρους τους προ¬ 
γράμματος, καθώς και ότι οι αξιώσεις για καταβολή της επι¬ 
χορήγησης ασκούνται εντός τριών μηνών από τη λήξη κάθε 
τριμήνου ή τετραμήνου πραγματικής απασχόλησης των επι- 
χορηγουμένων μισθωτών. 

δ) Αντίγραφο καταστατικού οι εταιρείες και βεβαίωση 
έναρξης επιτηδεύματος οι λοιπές επιχειρήσεις. 

10. ΔΙΑΔΙΚΑΣΙΑ ΥΠΑΓΩΓΉΣ 

Για την υπαγωγή των επιχειρήσεων στις διατάξεις της 
Υπουργικής αυτής Απόφασης κρίνει, όσον αφορά τις προϋ¬ 
ποθέσεις (πολιτιστικό σχέδιο και πολιτισπκό προφίλ της επι¬ 
χείρησης, προσόντα προτεινόμενων ανέργων κλπ.), ειδική 
Επιτροπή που συγκροτείται, με απόφαση του Διοικητή του 
ΟΑΕΔ, από τρεις (3) εκπροσώπους του ΟΑΕΔ, δύο (2) εκπρο¬ 
σώπους του ΕΠΑ, έναν (1) εκπρόσωπο των εργαζομένων και 
έναν (1) εκπρόσωπο των εργοδοτών του πολιτισμικού τομέα. 

Χρέη εισηγητή προς την Επιτροπή ασκεί ο Συντονιστής των 
προγραμμάτων Πολιτισμικής Απασχόλησης του ΕΠΑ. 

Η απόφαση της Επιτροπής μαζί με τα δικαιολογητικά υπα¬ 
γωγής διαβιβάζονται στην κατά τόπο Υπηρεσία του ΟΑΕΔ, 
ανάλογα με την έδρα της επιχείρησης ή του εργοδότη. Σε πε¬ 
ρίπτωση έκδοσης απορριπτικής απόφασης είναι δυνατή η 
υποβολή ένστασης από την ενδιαφερόμενη επιχείρηση 
εντός δέκα (10) ημερών από την κοινοποίηση της Απόφασης. 
Επί της ένστασης αποφαίνεται το ΔΣ του ΟΑΕΔ. 

.11. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Στην καταβολή της επιχορήγησης θα προβαίνουν οι κατά 
τόπους αρμόδιες Υ.Ν., Τ.Υ. και Γ ραφεία Εργασίας του ΟΑΕΔ, 
ανάλογα με την έδρα των επιχορηγούμενων επιχειρήσεων. 
Οι εν λόγω επιχειρήσεις υποβάλλουν σπς ως άνω αρμόδιες 
Υπηρεσίες τα παρακάτω δικαιολογητικά: 

αΐ) Έντυπη κατάσταση που θα περιλαμβάνει το ονοματε¬ 
πώνυμο των προσληφθέντων βάσει του προγράμματος, τη 
χρονολογία γέννησης, την ειδικότητα, τη χρονολογία πρό¬ 
σληψης, τα ημερομίσθια που πραγματοποιήθηκαν κατά μή¬ 
να, το ποσό της ημερήσιας επιχορήγησης, το ποσό με το 
οποίο βαρύνεται ο ΟΑΕΔ σύμφωνα με το πρόγραμμα, το συ¬ 
νολικό ακαθάριστο ποσό που δικαιούται ο εργαζόμενος, το 
οποίο δεν είναι κατώτερο του προβλεπόμενου από τις οικεί¬ 
ες κλαδικές συλλογικές συμβάσεις εργασίας και στη στήλη 
της υπεύθυνης δήλωσης, τις υπογραφές των προσληφθέ¬ 
ντων μισθωτών ότι απασχολήθηκαν το χρονικό διάστημα για 
το οποίο ζητείται η επιχορήγηση. 

Σε περίπτωση που δεν υπάρχει η ως άνω υπογραφή ατό¬ 
μων, γιατί έχει διακοπεί η σχέσή εργασίας τους με τον εργο¬ 
δότη (απόλυση, οικειοθελής αποχώρηση κλπ) θαλαμβάνεται 
ως αποδεικτικό στοιχείο απασχόλησής τους η κατάσταση μι¬ 
σθολογίου θεωρημένη από το ΙΚΑ και Υπεύθυνη Δήλωση Ν. 
1599/86 του εργοδότη ότι απασχόλησε τα άτομα αυτά. 


α2) Ανάλυση και ανπστοιχα παραστατικά για τις δαπάνες 
υλοποίησης των πολιτιστικών δραστηριοτήτων της επιχείρη¬ 
σης. 

β) Δελτία ανεργίας μισθωτών που προσλήφθηκαν, καθώς 
και ειδική κάρτα. 

Γ ια τους ανέργους που παρακολούθησαν ειδικό πρόγραμ¬ 
μα Ν.Θ.Ε. θα προσκομίζεται το δελτίο ανεργίας, που είχε εκ- 
δοθεί πριν από την κατάρτισή τους, το νέο δελτίο ανρργίας 
τους, καθώς και η βεβαίωση ότι παρακολούθησαν πρόγραμ¬ 
μα κατάρτισης. 

γ) Φωτοτυπημένα αντίγραφα των αναγγελιών πρόσληψης 
των εργαζομένων. 

δ) Κατάσταση ασφάλισης επιχορηγούμενου προσωπικού, 
ε) Βιβλιάριο αγοράς ενσήμων (επικυρωμένες φωτοτυπίες). 
στ) Κατάσταση ωρών εργασίας θεωρημένη από την αρμό¬ 
δια Επιθεώρηση Εργασίας. 

ζ) Βεβαίωση ασφαλιστικής και φορολογικής ενημερότητας 
ή βεβαίωση οφειλής 

η) Τα ασφαλιστικά βιβλιάρια των νεοπροσληφθέντων μι¬ 
σθωτών (επικυρωμένες φωτοτυπίες), από τα οποία θα προ¬ 
κύπτει ότι: οι προσληφθέντες με το πρόγραμμα δεν απασχο¬ 
λήθηκαν κατά το προηγούμενο 12μηνο στην ίδια επιχείρηση 
και εφόσον προσλήφθηκε επιδοτούμενος άνεργος το χρονι¬ 
κό διάστημα της επιδότησης και η αναστολή. 

θ) Επικυρωμένη φωτοτυπία αστυνομικής ταυτότητας των 
προσληφθέντων μισθωτών. 

12. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕΣΜΕΥΣΕΙΣ 
α) Οι επιχειρήσεις υποχρεούνται να απασχολήσουν τους 
μισθωτούς που προσέλαβαν με το πρόγραμμα αυτό για χρο¬ 
νικό διάστημα τουλάχιστον δεκαέξι (16) μηνών μετά το στά¬ 
διο των δύο (2) μηνών της πρακτικής άσκησης. 

Από την υποχρέωση αυτή εξαιρούνται οι επιχειρήσεις της 
περιπτώσεως β2 της παραγράφου 2 της παρούσας, οι οποί¬ 
ες υποχρεούνται να απασχολήσουν τους μισθωτούς που 
προσέλαβαν με το πρόγραμμα αυτό για το χρονικό διάστημα 
που έχει γι’ αυτούς ειδικά καθοριστεί. 

Το πρόγραμμα θα διακόπτεται και θα επιστρέφεται το ανα¬ 
λογούν ποσό επιχορήγησης, σύμφωνα με το άρθρο 17 της 
παρούσας, σε περίπτωση που η επιχείρηση ή το υποκατά¬ 
στημά της, που λειτουργεί στον ίδιο Νομό, απολύσει οποιον- 
δήποτε εργαζόμενο είτε νεοπροσλαμβανόμενο είτε απασχο¬ 
λούμενο από παλαιότερα και εφόσον δεν τον αντικαταστήσει 
με άλλον εργαζόμενο μέσα σε εξήντα (60) ημέρες. Την ίδια 
υποχρέωση έχει η επιχείρηση ή το υποκατάστημά της και 
στην περίπτωση οικειοθελούς αποχώρησης. 

β) Γ ια το υπόλοιπο χρονικό διάστημα μετά τους δεκαοχτώ 
(18) μήνες υποχρεωτικής απασχόλησης (6 μήνες) η επιχεί¬ 
ρηση θα επιχορηγείται στο τέλος κάθε τριμήνου απασχόλη¬ 
σης και, εφόσον δεν έχει απολυθεί ή αποχωρήσει οικειοθε- 
λώς επιχορηγούμενος ή μη μισθωτός. Σε περίπτωση που κα¬ 
τά τη διάρκεια του τριμήνου απολυθεί ή αποχωρήσει 
οικειοθελώς εργαζόμενος, η επιχείρηση δεν θα επιχορηγεί¬ 
ται για τόσες θέσεις όσες και οι απολύσεις ή οικειοθελείς 
αποχωρήσεις, εκτός εάν αντικαταστάθηκε το προσωπικό με 
άλλους εργαζόμενους το αργότερο μέσα σε εξήντα (60) ημε¬ 
ρολογιακές ημέρες. Εάν η αντικατάσταση πραγματοποιήθη¬ 
κε στο επόμενο τρίμηνο που ακολουθεί και μέσα στην προ¬ 
θεσμία των εξήντα (60) ημερών η επιχορήγηση θα καταβάλ¬ 
λεται μετά τη λήξη του επόμενου τριμήνου. 

γ) Εάν ο μισθωτός που προσλήφθηκε με το πρόγραμμα 
αποχωρήσει ή απολυθεί κατά το χρονικό διάστημα της πρα¬ 
κτικής άσκησης, η επιχείρηση επιχορηγείται για όσο χρονικό 
διάστημα διήρκησε η πρακτική άσκηση και το πρόγραμμα θα 
διακόπτεται για τη θέση αυτή, 
δ) Σε περίπτωση στράτευσης, ασθένειας, συνταξιοδότη- 

σης, φυλάκισης, θανάτου και λήξης σύμβασης ορισμένου 
χρόνου ή έργου δεν απαιτείται αντικατάσταση, εφόσον η επι¬ 
χείρηση προσκομίσει τα απαραίτητα δικαιολογηπκά, από τα 
οποία θα αποδεικνύονται τα ανωτέρω. 

ε) Οι εργοδότες δεν δεσμεύονται από τις παραπάνω διατά¬ 
ξεις για άτομα που έχουν προσλάβει εντός της δίμηνης προ¬ 
θεσμίας από την έγκριση υπαγωγής τους στο πρόγραμμα, 
καθώς και για τα άτομα που τυχόν προσλάβουν στο χρονικό 
διάστημα από την ημερομηνία κατάθεσης της αίτησής τους 
και μέχρι την έκδοση της εγκριτικής απόφασης εφόσον δη¬ 
λώσουν εγγράφως ότι δεν επιθυμούν να τα υπαγάγουν στο 
πρόγραμμα. 

Τέλος, δεν δεσμεύονται για άτομα που θα προσλάβουν με¬ 
τά την τελευταία, με το πρόγραμμα πρόσληψης. 

13. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ ΚΑ¬ 
ΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορήγησης για 
άτομα που υπαχθούν στο πρόγραμμα της απόφασης αυτής 
για το στάδιο της πρακτικής άσκησης ασκούνται μέσα σε δύο 
(2) το αργότερο μήνες, από το μήγα λήξης του σταδίου αυ¬ 
τού. 

β) Αξιώσεις επιχειρήσεων για είσπραξη της επιχορήγησης 
για το στάδιο της απασχόλησης ασκούνται εντός δύο (2) μη¬ 
νών από τη λήξη κάθε διμήνου. 

γ) Σε περίπτωση εκπρόθεσμης υποβολής των δικαιολογη- 
τικών είναι δυνατή κατά δύο (2) το ανώτερο μήνες η επιμή¬ 
κυνση των ως άνω προθεσμιών μετά από αιτιολογημένη από¬ 
φαση του προϊσταμένου της ΥΝ, ΤΥ ή ΓΕ του Οργανισμού. 

δ) Είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές ημέ¬ 
ρες με ισόχρονη δέσμευση της επιχείρησης, για μη απόλυση 
του προσωπικού, σε περίπτωση χορήγησης κανονικής άδει¬ 
ας, απουσίας προσωπικού, σοβαρής ασθένειας εργαζομέ¬ 
νου, άδειας άνευ αποδοχών κλπ., μετά από αίτηση του ενδια- 
φερόμενου εργοδότη και απόφαση του Διευθυντή της κατά 
τόπο αρμόδιας Υπηρεσίας του ΟΑΕΔ. 

Επίσης, σε περίπτωση αντικατάστασης μισθωτού μέσα 
στην προθεσμία των εξήντα (60) ημερολογιακών ημερών εί¬ 
ναι δυνατή η επιμήκυνση του χρόνου της επιχορήγησης και 
δέσμευσης του εργοδότη κατά (30) ημερολογιακές ημέρες 
για κάθε άτομο που αντικαταστάθηκε, μετά από αίτηση του 
εργοδότη και απόφαση του αρμόδιοαΔιευθυντή της Υπηρε¬ 
σίας. 

14. ΕΠΙΛΥΣΗ ΔΙΑΦΟΡΩΝ 

α) Κάθε διαφορά (π.χ. εκπρόθεσμη αξίωση για καταβολή 
επιχορήγησης, αντικατάσταση πριν την αποχώρηση πέραν 
των προβλεπομένων προθεσμιών κλπ) που τυχόν θα προκύ¬ 
πτει μετά την εφαρμογή της απόφασης αυτής μεταξύ εργο¬ 
δότη και ΟΑΕΔ θα επιλύεται με απόφαση του Περιφερειακού 
Διευθυντή, μετά από εισήγηση του κατά τόπο Δ/ντή ή Προϊ¬ 
στάμενου της Υ.Ν., Τ.Υ., ή Γραφείου Εργασίας του Οργανι¬ 
σμού ανάλογα με την έδρα των επιχειρήσεων που έχουν υπα¬ 
χθεί στο πρόγραμμα. 

Σε περίπτωση εκπρόθεσμης άσκησης ένστασης μέσα σε 
δέκα (10) ημέρες από την κοινοποίηση στον ενδιαφερόμενο 
φορέα της απόφασης του περιφερειακού ΔΜή, η διαφορά 
θα επιλύεται από το Δ.Σ. του ΟΑΕΔ μετά από εισήγηση της 
Δ/νσης Απασχόλησης. 

β) Ο αρμόδιος κατά τόπο ΔΑπής ή Προϊστάμενος Υ.Ν., Τ.Υ. 
ή Γραφείου Εργασίας του Οργανισμού ανάλογα με την έδρα 
των επιχειρήσεων, θα αποφασίζει για τη συνέχιση ή μη υπα¬ 
γωγής στο πρόγραμμα, στις κατωτέρω περιπτώσεις: 

αα) Σε τυχόν εκπρόθεσμη ανπκατάσταση μισθωτού, πέραν 
της προβλεπόμενης προθεσμίας των εξήντα (60) ημερολο¬ 
γιακών ημερών και μέχρι τριάντα (30) ακόμη ημερολογιακές 
ημέρες. 


ββ) Σε περίπτωση ανπκατάστασης μισθωτού τριάντα (30) 
ημερολογιακές ημέρες πριν την αποχώρησή του, με την προ¬ 
ϋπόθεση ότι ο εργοδότης θα δηλώσει ότι η πρόσληψη έγινε 
για ανηκατάσταση του μισθωτού που πρόκειται να αποχω¬ 
ρήσει λόγω εκμάθησης του αντικειμένου. 

γγ) Σε περίπτωση αδυναμίας ανπκατάστασης μισθωτών, 
λόγω έλλειψης της συγκεκριμένης ειδικότητας στην Τοπική 
Αγορά Εργασίας, με την προϋπόθεση ότι η έλλειψη αυτή θα 
βεβαιώνεται με απόφασή του. 

Στην περίπτωση έλλειψης ειδικότητας σε επιχορηγούμενη 
θέση θα διακόπτεται η επιχορήγηση μόνο για την θέση αυτή, 
χωρίς άλλες επιπτώσεις για τον εργοδότη. 

Κατά των αποφάσεων των Δ/ντών Υ.Ν., Τ.Υ., και Προϊστά¬ 
μενων Γραφείων Εργασίας του Οργανισμού, είναι δυνατόν 
να ασκηθεί ένσταση εντός δέκα (10) ημερών από της κοινο- 
ποιήσεως, η οποία θα επιλύεται σύμφωνα με τα οριζόμενα 
της παρούσας παραγράφου. 

15. ΑΝΑΚΛΗΣΗ ΕΓΚΡΙΤΙΚΗΣ 

Η απόφαση υπαγωγής της επιχείρησης στο πρόγραμμα 
επιχορήγησης θα ανακαλείται μετά από γνώμη της Επιτρο¬ 
πής του άρθρου 10 της παρούσας και απόφαση των Διευθυ¬ 
ντών, Υ.Ν., Τ.Υ. και Προϊσταμένου Γραφείου Εργασίας του 
ΟΑΕΔ, εφόσον διαπιστωθεί πριν την καταβολή της πρώτης 
επιχορήγησης ότι δεν τηρήθηκαν οι όροι του προγράμματος. 

16. ΕΚ ΝΕΟΥ ΥΠΑΓΩΓΗ ΣΤΟ ΠΡΟΓΡΑΜΜΑ 

Η επιχείρηση είναι δυνατόν να επαναλάβει το πρόγραμμα 
με άλλους ανέργους με την προϋπόθεση ότι με τις νέες προ¬ 
σλήψεις θα αυξάνεται το προσωπικό της (δεν θεωρείται μεί¬ 
ωση του προσωπικού η περίπτωση στράτευσης, ασθένειας, 
συνταξιοδότησης, φυλάκισης, θανάτου, λήξης σύμβασης 
εργασίας ορισμένου χρόνου ή σύμβασης έργου). 

17. ΚΥΡΩΣΕΙΣ 

Σε περίπτωση παράβασης των όρων της απόφασης αυτής 
μόνο κατά το χρονικό διάστημα της υποχρεωτικής απασχό¬ 
λησης των δεκαέξι (16) ή των δεκαοχτώ (18) μηνών (εφόσον 
δεν πραγματοποιήθηκε πρακτική άσκηση) θα διακόπτεται το 
πρόγραμμα και θα επιστρέφεται το αναλογούν ποσό επιχο¬ 
ρήγησης. 

Ειδικότερα, ο αρμόδιος Διευθυντής Υ.Ν., Τ.Υ. ή Προϊστά¬ 
μενος Γραφείου Εργασίας του Οργανισμού, αφού έχει λάβει 
υπόψη του τις απόψεις του εργοδότη και τη γνώμη της Επι¬ 
τροπής του άρθρου 10 της παρούσας, αποφασίζει για τη δια¬ 
κοπή ή μη της επιχορήγησης για τόσες θέσεις εργασίας όσες 
μειώθηκε το προσωπικό (προΰπάρχον και επιχορηγούμενο) 
και την αναζήτηση του αναλογούντος ποσού της επιχορήγη¬ 
σης που έχει λάβει από τον ΟΑΕΔ και που αντιστοιχεί στις θέ¬ 
σεις που δεν καλύφθηκαν για το υπόλοιπο χρονικό διάστημα 
της υποχρεωτικής απασχόλησης των δεκαέξι (16) ή των δε¬ 
καοχτώ (18) μηνών. 

Σε περίπτωση που μετά την έκδοση της απόφασης για ανα- 
ζήτηση του αναλογούντος ποσού ο εργοδότης προσκομίσει 
δικαιολογητικά, από τα οποία θα προκύπτει η τήρηση των 
όρων του προγράμματος, θα ανακαλείται η αρχικά εκδοθεί- 
σα απόφαση, ως προς το σημείο που αναφέρεται στην ανα¬ 
ζήτηση του αναλογούντος ποσού της επιχορήγησης. 

Κατά της ανωτέρω απόφασης του Διευθυντή ΥΝ, ΤΥ, ΓΕ ο 
εργοδότης έχει δικαίωμα να υποβάλει ένσταση εντός δέκα 
( 10 ) ημερών από την κοινοποίησή της, επί της οποίας αποφαί- 
νεται με αιτιολογημένη απόφασή του ο αρμόδιος Περιφερεια¬ 
κός Διευθυντής. Κατά της τελευταίας αυτής απόφασης επι¬ 
τρέπεται προσφυγή μόνο μετά από προσκόμιση νεοτέρων 
αποδεικπκών στοιχείων εντός δέκα (10) ημερών από την κοι¬ 
νοποίησή της, επίτης οποίας θα επιλαμβάνεταιτοΔ.Σ. του ΟΑ¬ 
ΕΔ μετά από γνώμη της Επιτροπής του άρθρου 10 της παρού¬ 
σας και ανάλογη εισήγηση της Διεύθυνσης Απασχόλησης. 
Εφόσον η επιχείρηση δεν επιστρέφει εμπρόθεσμα το ανα- 

λογούν ποσό που της αναζητείται, συντάσσεται μετά από 
απόφαση του Δ.Σ. του Οργανισμού πράξη βεβαίωσης και 
αποστέλλεται στην αρμόδια ΔΟΥ για βεβαίωση και είσπραξη 
του ποσού. 

18. ΔΟΜΗ ΣΤΗΡΙΞΗΣ ΤΟΥ ΠΡΟΓΡΑΜΜΑΤΟΣ 

Η Επιτροπή του άρθρου 10 της παρούσας θα λειτουργήσει 
στα πλαίσια του ΕΠΑ, το οποίο θα διαθέσει θα διαθέσει ανά¬ 
λογο τεχνικό και επιστημονικό προσωπικό (Δομή Στήριξης 
του προγράμματος) που θα αναλάβει τη δημοσιοποίηση, τη 
στήριξη, τη μηχανογραφική παρακολούθηση και την αξιολό¬ 
γηση του προγράμματος. 

Το έργο της Δομής, σύμφωνα με την παρ. 5 του άρθρου 20 
του Ν. 2639/98 και την παρ. 6 του άρθρου 2 της υπ’αρ. 
33244/18-02-1997Απόφασης του Υπουργού Εργασίας & Κοι¬ 
νωνικών Ασφαλίσεων, ανατίθεται από τον ΟΑΕΔ στο ΕΠΑ, με¬ 
τά από σύμβαση που θα καταρτιστεί μεταξύ τους, η οποία και 
θα εγκριθεί από ο ΔΣ του ΟΑΕΔ και του ΕΠΑ. 

Η δαπάνη για τη λειτουργία της ανωτέρω Δομής Στήριξης 
θα ανέλθει στο ποσό των πενήντα (50) εκατομμυρίων δρχ. και 
θα καλυφθεί από τον ΚΑΕ 264Β του φορέα 300 του προϋπο¬ 
λογισμού του ΟΑΕΔ. Η διαχείριση της εν λόγω δαπάνης θα γί¬ 
νεται από το ΔΣτου ΕΠΑ, μετά από σχετική γνωμοδότηση της 
Επιτροπής του άρθρου 10 της παρούσας. 

19. ΛΗΞΗ ΠΡΟΓΡΑΜΜΑΤΟΣ 

Το πρόγραμμα αυτό λήγει με την κάλυψη των δύο χιλιάδων 
(2.000) θέσεων εργασίας. 

Η τελευταία ημέρα υποβολής αιτήσεων στο πρόγραμμα θα 
ορισθεί με απόφαση του Δ.Σ. του Οργανισμού. 

20. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλιστεί η αποτελεσματικότητα 
των ενεργειών απασχόλησης, οι οποίες χρηματοδοτούνται 
από το ΕΚΤ και τον ΟΑΕΔ λαμβάνονται τα αναγκαία μέτρα με 
σκοπό: 

• Την πιστή τήρηση των εθνικών και κοινοτικών διατάξεων. 

• Την ορθή υλοποίηση των ενεργειών και τη διαπίστωση 
του εάν είναι σύμφωνες με τις ισχύουσες ρυθμίσεις. 

• Την πρόσληψη ή τη διαπίστωση τυχόν παραβάσεων και 
την επιβολή των κυρώσεων. 

• Την ανάκτηση τυχόν καταβληθέντων κεφαλαίων μετά τη 
διαπίστωση σχετικής παράβασης. 

• Την εξακρίβωση της εμπρόθεσμης διεξαγωγής των χρη¬ 
ματοδοτούμενων από το ΕΚΤ ενεργειών. 

β) Η διεξαγωγή ελέγχων στις χρηματοδοτούμενες από το 
ΕΚΤ ενέργειες προβλέπεται: 

• Από τον Καν. 4253/88 (άρθρο 25 παρ. 1 και 2) 

• Από τον Καν.4255/88 (άρθρο 8) 

• Από τον 2082/93(άρθρο 23) 

• Από τον Καν. 1681/94 

γ) Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια και ενημέρωση προς 
όλους τους ελεγκτές υπαλλήλους 

• Να τηρούν τα αποδεικτικά στοιχεία και έγγραφα που ανα- 
φέρονται στην παρούσα ΥΑ για 6 μήνες μετά τη λήξη του προ¬ 
γράμματος 

δ) Για την ομαλή πορεία του προγράμματος με σκοπό την 
επίτευξη των στόχωντου, ώστε να μην υπάρχουν αποκλίσεις, 
ανά 3μηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κλπ. 

Για τις ανωτέρω ενέργειες θα συντάσσονται εκθέσεις. 

21. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος του προγράμματος απασχόλησης των επιχει¬ 
ρήσεων υλοποιείται σε τρεις βαθμίδες. 


αα) Πρωτοβάθμιος που διενεργείται από υπαλλήλους των 
Υπηρεσιών των ΥΝ,ΤΥ, ΓΕ, του ΟΑΕΔ με εντολή του Προϊ¬ 
σταμένου τους. 

ββ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ με¬ 
τά από εντολή του Περ/κου Δ/ντή και σύμφωνη γνώμη του Δι¬ 
οικητή του ΟΑΕΔ. 

γγ) Τριτοβάθμιος που διενεργείται με εντολή του Διοικητή 
από δύο (2) μέλη της Επιτροπής του άρθρου 10 της παρού¬ 
σας. 

Οι έλεγχοι καιτωντριών βαθμιδών πραγματοποιούνται από 
δύο (2) ελεγκτές. 

β) Σκοπός του ελέγχου είναι η εξακρίβωση της ορθής ή μη 
υλοποίησης του προγράμματος πολιτισμικής απασχόλησης. 

γ) Κατά τον έλεγχο για τη διαπίστωση της υλοποίησης του 
προγράμματος θα συντάσσεται έκθεση. 

δ) Έλεγχο επί των ως άνω προγραμμάτων δύνανται επίσης 
να διενεργούν εντεταλμένα όργανα του Υπουργείου Εργα¬ 
σίας και της Ευρωπαϊκής Ένωσης. 

22. ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του ΟΑΕΔ ύψους 5,5 
δισ. δρχ. Αναλυτικά ανά έτος ως εξής: 

Γ ια το έτος 1999 50 εκατομμύρια 

Γ ια το έτος 2000 2,5 δισ. 

Για το έτος 2001 2,95 δισ. 

Για την ανωτέρω δαπάνη θα εγγράφει σχετική πίστωση 
στον προϋπολογισμό του ΟΑΕΔ έτους 1999, με τα στοιχεία 
ΚΑΕ 0658 Α1 του φορέα 200. 

Για το έτος 2000 και 2001 η δαπάνη του προγράμματος 
αναμένεται να καλυφθεί από το ΕΚΤ κατά ποσοστό 80%. 

Από τις διατάξεις της παρούσας απόφασης δεν προκαλεί- 
ται δαπάνη σε βάρος του κρατικού προϋπολογισμού και ως 
εκ τούτου δεν εμπίπτει σπς διατάξεις της παρ. 3 του Αρθρου 
22 του Ν. 2362/95 (περί δημοσίου λογιστικού). 

Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Αθήνα, 30 Νοεμβρίου 1999 
Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 34126 (2) 

Πρόγραμμα επιχορήγησης Νέων Ελευθέρων Επαγγελμα- 
τιών 18-64 ετών στον πολιτισμικό τομέα. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ψήφισμα του Ευρωπαϊκού Συμβουλίου της 22ας Φε¬ 
βρουάριου 1999 περί κατευθυντηρίων γραμμών για τις πολι¬ 
τικές απασχόλησης για το 1999 και, ειδικότερα, το σημείο 15 
του προοιμίου του, σύμφωνα με το οποίο τα κράτη-μέλη της 
ΕΕ, στα πλαίσια των εθνικών σχεδίων δράσης τους θα πρέπει 
να λαμβάνουν υπόψη το ρόλο των πολιτιστικών τομέων στη 
δημιουργία βιώσιμων θέσεων εργασίας. 

2. Το Εθνικό Σχέδιο Δράσης για την Απασχόληση -1999. 

3. Τις διατάξεις του Ν.Δ. 212/69 "περί οργανώσεως και διοική- 
σεως του Οργανισμού Απασχολήσεως Εργατικού Δυναμικού". 

4. Τις διατάξεις του άρθρου 29 του Ν. 1262/82 "Για την πα¬ 
ροχή κινήτρων ενίσχυσης της οικονομικής και περιφερεια¬ 
κής ανάπτυξης της χώρας και τροποποίηση συναφών διατά¬ 
ξεων" όπως τροποποιήθηκε με τα άρθρα 6,7 και 8 του Ν. 
1836/89. 

5. Τις διατάξεις του άρθρου 6 του Ν. 2434/96. 

6. Την υπ’ αριθ. 2796/23.11.99 απόφαση του Δ.Σ. του ΟΑΕΔ 
(αριθ. συνεδρ. 47/23.11.99), που μας υποβλήθηκε με το υπ’ 
αριθ. β 124741/24.11.99 έγγραφό του, αποφασίζουμε: 

1. Καταρτίζομε πρόγραμμα επιχορήγησης δύο χιλιάδων 
(2.000) νέων ελίευθέρων επαγγελματιών 18-64 ετών στον πο¬ 
λιτισμικό τομέα (κυρίως, πολιτιστική κληρονομιά, μουσική, 
παραστατικές τέχνες, εικαστικές και γραφικές τέχνες, βιβλίο 
και βιβλιοθήκες, πολιτιστικό τουρισμό και οππκοακουσπκά). 

2. Το πρόγραμμα απευθύνεται σε ανέργους επιδοτούμε¬ 
νους από τον ΟΑΕΔ ή από οποιοδήποτε άλλο Ταμείο και σε 
ανέργους με ένα (1) μήνα τουλάχιστον εγγεγραμμένη ανερ¬ 
γία, οι οποίοι δημιουργούν νέες μικρές επιχειρήσεις πολιτι¬ 
στικού χαρακτήρα, προκειμένου να επιλύσουν το πρόβλημα 
της ανεργίας τους, διάρκειας 24 μηνών. 

3. Η επιχορήγηση για κάθε άνεργο-η, που δημιουργεί επι¬ 
χείρηση τον πολιτισμικό τομέα καθορίζεται σε 4.000.000 δρχ. 

Οι επιχορηγούμενοι επαγγελματίες οφείλουν να ανταποδί¬ 
δουν στον ΟΑΕΔ ποσοστό τουλάχιστον 5% επί του συνολικού 
ποσού της επιχορήγησης σε πολιτιστικά αγαθά και υπηρε¬ 
σίες υπέρ των εγγεγραμμένων ανέργων. 

4. Οι επιχορηγούμενοι επαγγελματίες οφείλουν να αναφέ¬ 
ρουν εγγράφως και εμφανώς τη συνδρομή του Υπουργείου 
Εργασίας & Κοινωνικών Ασφαλίσεων και του ΟΑΕΔ στα πολι¬ 
τιστικά τους σχέδια. 

5. Τρόπος καταβολής της επιχορήγησης 

Στους ανωτέρω επαγγελματίες, που υπάγονται στο πρό¬ 
γραμμα προκαταβάλλεται ποσό ύψους 1.200.000 δρχ. και τα 
υπόλοιπα σε τέσσερις ισόποσες εξάμηνες δόσεις των 
700.000 δρχ. 

6. Δεν είναι δυνατή η υπαγωγή στο πρόγραμμα αυτό 

α) των Ανωνύμων Εταιρειών (Α.Ε.) 

β) των επιχειρήσεων εκείνων, που έχουν το ίδιο αντικείμενο 
δραστηριότητας με επιχείρηση που σταμάτησε τη λειτουρ¬ 
γία της μέσα στην τελευταία διετία και ανήκε σε συγγενείς α' 
βαθμού ή συζύγους των ΝΕΕ. 

γ) των επιχειρήσεων που παρέχουν ψυχαγωγικές υπηρε¬ 
σίες μαζικού χαρακτήρα (νυκτερινά κέντρα διασκέδασης, 
αναψυκτήρια, ντίσκο κ.ά.) 

7. Περιπτώσεις εταιρειών 

α) Σε περίπτωση υποβολής αίτησης νέων Συνεταιρισμών, 
Αστικών Εταιρειών μη κερδοσκοπικού χαρακτήρα του πολιτι¬ 
στικού τομέα, είναι δυνατή η επιχορήγηση κατ’ ανώτατο όριο 
σε είκοσι (20) συνεταιριστές-τριες, εταίρους των Αστικών 
Εταιρειών κατά την κρίση του οργάνου που θα αποφασίζει 
την υπαγωγή ή όχι στο πρόγραμμα επιχορήγησης, ανάλογα 
με το είδος της επιχείρησης και τις ανάγκες της αγοράς ερ¬ 
γασίας κάθε περιοχής. 

β) Σε περίπτωση υποβολής αίτησης νέας Ομόρρυθμης 
Εταιρείας (ΟΕ) του πολιτισμικού τομέα, είναι δυνατή η επιχο¬ 
ρήγηση κατ’ ανώτατο όριο σετρεις (3) από τους συνεταίρους 
κατά την κρίση του οργάνου, που θα αποφασίζει την υπαγω¬ 
γή ή όχι στο πρόγραμμα επιχορήγησης, ανάλογα με το είδος 
της επιχείρησης και τις ανάγκες της αγοράς εργασίας κάθε 
περιοχής. 

γ) Σε περίπτωση υποβολής αίτησης νέας Ετερόρρυθμης 
Εταιρείας (ΕΕ) είναι δυνατή η επιχορήγηση κατ’ ανώτατο 
όριο σε τρεις (3) από τους ομόρρυθμους εταίρους. Δεν επι¬ 
χορηγούνται οι Ετερόρρυθμοι Εταίροι. 

δ) Σε περίπτωση υποβολής αίτησης νέας Εταιρείας Περιο¬ 
ρισμένης Ευθύνης (ΕΠΕ), είναι δυνατή η επιχορήγηση κατ’ 
ανώτατο όριο σετρεις (3) από τους διαχειριστές της, εφόσον 
απασχολούνται πλήρως και αποκλειστικώς στην εταιρεία. 

ε) Οι νέες εταιρείες και οι νέοι συνεταιρισμοί μπορούν να 
υπαχθούν στο πρόγραμμα επιχορήγησης για την απόκτηση 
επαγγελματικής εμπειρίας και την απασχόληση ανέργων 18- 


64 ετών στον πολιτισμικό τομέα, υπό τον όρο ότι υπάρχουν 
ακόμη κενές θέσεις στο εν λόγω πρόγραμμα. 

8. Προϋποθέσεις 

Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

α) Να υπάρχουν κενές θέσεις στο πρόγραμμα κατά την 
ημερομηνία υποβολής της αίτησης των ενδιαφερομένων. 

β) Να είναι οι ενδιαφερόμενοι για ένα (1), τουλάχιστον, μή¬ 
να εγγεγραμμένοι στα Μητρώα Ανέργων του ΟΑΕΔ. Για τους 
ανέργους που έχουν παρακολουθήσει πρόγραμμα κατάρτι¬ 
σης κι έχουν εγγράφει εκ νέου άνεργοι, δεν απαιτείται η συ¬ 
μπλήρωση του ενός μηνός παραμονής στα Μητρώα Ανέρ¬ 
γων. 

γ) Να πρόκειται για νέο επαγγελματία, δηλαδή να μην είχε 
επιχείρηση μέσα στην τελευταία διετία, καθώς και να μην έχει 
επιχορηγηθεί στο παρελθόν από το πρόγραμμα των Νέων 
Ελευθέρων Επαγγελματιών. 

δ) Να έχουν οι ενδιαφερόμενοι την Ελληνική ή την υπηκοό¬ 
τητα κράτους-μέλους της ΕΕ ή να είναι "Ελληνες ομογενείς, 
που να απασχολούνται νόμιμα στην χώρα και η επιχείρηση να 
εδρεύει και να λειτουργεί στην Ελλάδα. 

ε) Η επιχείρηση να λειτουργεί κανονικά σε ανεξάρτητο χώ¬ 
ρο ή να παρέχει πολιτιστικές υπηρεσίες σε ειδικό χώρο. 

στ) Να είναι ο μέσος όρος του καθαρού οικογενειακού ει¬ 
σοδήματος των τριών τελευταίων χρόνων, για τους έγγα¬ 
μους, μικρότερος των εννέα (9) εκατομμυρίων δρχ. και για 
τους άγαμους μικρότερος των τριών (3) εκατομμυρίων δρχ. 
Γιατους αγάμους που συντηρούνται από τους γονείς τους το 
ετήσιο οικογενειακό εισόδημα δεν πρέπει να υπερβαίνει τα 
εννέα (9) εκατομμύρια δρχ. 

ζ) Να διαθέτουν οι ίδιοι οι επαγγελματίες ή οι περισσότεροι 
από τους απασχολούμενους σε αυτούς την κατάλληλη ειδι¬ 
κότητα πολιτιστικού χαρακτήρα για την εκπλήρωση του σκο¬ 
πού της επιχείρησης. 

η) Να απασχολούνται με αυτοπρόσωπη παρουσία, κατά 
κύριο λόγο, στην επιχείρησή τους. 

θ) Να διαθέτουν κεφάλαιο τουλάχιστον ίσο με το 25% του 
ποσού της επιχορήγησης υπό τη μορφή εξοπλισμού, υλικών 
κλπ. 

Ειδικά για τα μέλη Συνεταιρισμών ή Ασπκών Εταιρειών μη 
κερδοσκοπικού χαρακτήρα, σε περίπτωση μη συμπλήρωσης 
του ανωτέρω ποσού του διατεθέντος κεφαλαίου, μπορεί να 
καθορίζεται, κατά περίπτωση, από το ΔΣ του ΟΑΕΔ, μετά από 
σχετική εισήγηση της Επιτροπής του άρθρου 11 της παρού¬ 
σας, ανάλογα με τις συνθήκες και τις ανάγκες απασχόλησης 
της περιοχής, μετά από εξέταση των αιτήσεών τους από την 
αρμόδια Υπηρεσία και Περιφερειακή Διεύθυνση. 

Το ανώτατο όριο του ιδίου συνολικού κεφαλαίου για τη δη¬ 
μιουργία της επιχείρησης δεν πρέπει να υπερβαίνει τα τριά¬ 
ντα (30) εκατομμύρια δρχ. 

ι) Οι άρρενες να έχουν εκπληρώσει ή νόμιμα απαλλαγεί από 
τις στρατιωτικές τους υποχρεώσεις. Εξαιρούνται της παρα¬ 
γράφου αυτής οι έγγαμοι, εφόσον η σύζυγος δεν εργάζεται. 

ια) Εφόσόν το ΔΣ του ΟΑΕΔ δεν ορίσει άλλες ημερομηνίες 
σύμφωνα με την επόμενη παράγραφο 8 της παρούσας Από¬ 
φασης: 

αα) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 01.06.1999 και το αργότερο μέ¬ 
χρι την 31.12.2000. 

ββ) Η κατάθεση της σχετικής αίτησης με όλα τα απαραίτη¬ 
τα δικαιολογητικά να έχει γίνει μέχρι και την 31.12.2000. 

9. Συμπλήρωση των προγραμματισμένων θέσεων 

Σε περίπτωση πλήρωσης των προβλεπομένων θέσεων πριν 
από τις ανωτέρω ημερομηνίες, το ΔΣ του ΟΑΕΔ μπορεί να κα¬ 
θορίσει άλλη ημέρα λήξης του προγράμματος ή, αντιθέτως, 
σε περίπτωση μη πλήρωσης των θέσεων, μεταγενέστερη 




ΕΦΗΜΕΡΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26971 


ημερομηνία λήξης του, χωρίς να απαιτείται τροποποίηση της 
παρούσας. 

10. Διαχείριση - Δικαιολογητικά 

Για να υπαχθεί στο πρόγραμμα αυτό ένας ελεύθερος επαγ- 
γελματίας, πρέπει να υποβάλει στην Επιτροπή του άρθρου 
11 της παρούσας τα εξής δικαιολογητικά: 

α) Έντυπη αίτηση-δήλωση, που θα περιέχει τα πλήρη στοι¬ 
χεία της υπό ίδρυση επιχείρησης και του επαγγελματικού 
υπευθύνου, μαζί με επικυρωμένο φωτοαντίγραφο της αστυ¬ 
νομικής του ταυτότητας, καθώς και πλήρη περιγραφή του 
πολιτιστικού σχεδίου, που προτίθεται να υλοποιήσει. 

β) Ειδικό έντυπο ερωτηματολόγιο της Δομής Στήριξης του 
Προγράμματος. 

γ) Εκκαθαριστικό σημείωμα ή βεβαίωση της αρμόδιας ΔΟΥ 
για τα τρία τελευταία οικονομικά έτη από την έναρξη επιτη¬ 
δεύματος ή, τέλος, σε περίπτωση που δεν προσκομίζει τα ανω¬ 
τέρω, Υ.Δ. του Ν. 1599/86 ότι δεν είχε υποχρέωση υποβολής 
φορολογικής δήλωσης, θεωρημένη από την αρμόδια ΔΟΥ. 

δ) Βεβαίωση της αρμόδιας Οικονομικής Εφορίας για έναρ¬ 
ξη επιτηδεύματος. 

ε) Υπεύθυνη Δήλωση του Ν. 1599/86ότι ο ενδιαφερόμενος έλα¬ 
βε γνώση και αποδέχτηκε όλους τους όρουςτου προγράμματος. 

στ) Πιστοποιητικό στρατολογίας για τους άρρενες ή θεω¬ 
ρημένη φωτοτυπία της ανάλογης σελίδας του στρατιωτικού 
τους βιβλιαρίου. 

ζ) Επικυρωμένες φωτοτυπίες Τιμολογίων ή Δελτίων Παρο¬ 
χής Υπηρεσιών ή άλλων επίσημων παραστατικών του εξοπλι¬ 
σμού της επιχείρησης. 

η) Δελτίο Ανεργίας του επαγγελματία, το οποίο να βρίσκε¬ 
ται σε ισχύ κατά την έναρξη δραστηριότητας της επιχείρη¬ 
σής του και στο οποίο να φαίνεται ότι ήταν άνεργος-η τουλά¬ 
χιστον ένα μήνα. 

θ) Πτυχίο ή βεβαίωση σπουδών, βεβαίωση προϋπηρεσίας ή 
άλλο σχετικό αποδεικτικό στοιχείο, σχετικό με το αντικείμενο 
πολιτιστικής δραστηριότητας της επιχείρησης του ίδιου του 
επαγγελματία ή του απασχολούμενου μισθωτού, που θα πρέ¬ 
πει να έχει προσλάβει και να απασχολεί ο επαγγελματίας στην 
επιχείρησή του κατά τη διάρκεια της επιχορήγησης. 

ι) Καταστατικό σύστασης της εταιρείας για τα μέλη των ΟΕ, 
ΕΕ, ΕΠΕ, Συνεταιρισμών και Αστικών Εταιρειών. 

11. Διαδικασία Υπαγωγής 

Γ ια την ύπαρξη των προϋποθέσεων υπαγωγής στις διατά¬ 
ξεις της Υπουργικής αυτής Απόφασης κρίνει, όσον αφορά τις 
προϋποθέσεις (πολιτιστικό σχέδιο, γενικό πολιτιστικό προ¬ 
φίλ της επιχείρησης, προσόντα ανέργων κλπ), ειδική Επιτρο¬ 
πή που συγκροτείται, με απόφαση του Διοικητή του ΟΑΕΔ, 
από τρεις εκπροσώπους του ΟΑΕΔ, δύο (2) εκπροσώπους 
του ΕΠΑ, έ 'αν (1) εκπρόσωπο των εργαζομένων και έναν (1) 
εκπρόσωπο των εργοδοτών του πολιτισμικού τομέα. 

Χρέη εισηγητή προς την Επιτροπή ασκεί ο Συντονιστής των 
προγραμμάτων Πολιτισμικής Απασχόλησης του ΕΠΑ. 

Η απόφαση της Επιτροπής μαζί με τα δικαιολογητικά υπα¬ 
γωγής διαβιβάζεται στην κατά τόπον Υπηρεσία του ΟΑΕΔ, 
ανάλογα με την έδρα της επιχείρησης. Σε περίπτωση έκδο¬ 
σης απορριπτικής απόφασης είναι δυνατή η υποβολή ένστα¬ 
σης από την ενδιαφερόμενη επιχείρηση εντός δέκα (10) ημε¬ 
ρών από την κοινοποίηση της Απόφασης. Επί της ένστασης 
θα αποφαίνεται το ΔΣ του ΟΑΕΔ. 

12. Διάρκεια Επιχορήγησης 

Η διάρκεια της επιχορήγησης για κάθε ελεύθερο επαγγελ- 
μαπ'α που υπάγεται στα προγράμματα αυτά καθορίζεται σε 
24μηνο χρονικό διάστημα, από την ημερομηνία έκδοσης της 
σχετικής εγκριτικής απόφασης, για το οποίο και θα πρέπει να 
τηρεί τους όρους του προγράμματος. 

13. Όροι του Προγράμματος 

Κατά το ανωτέρω 24μηνο χρονικό διάστημα, ανάλογα με 


την περίπτωση, ο-η επαγγελματίας υποχρεούται να τηρεί 
τους εξής όρους: 

α) Γιατην καταβολή της προκαταβολής, ο ελεύθερος επαγ- 
γελματίας θα υποβάλει στην Υπηρεσία του ΟΑΕΔ της περιο¬ 
χής του αίτηση και βεβαίωση φορολογικής ενημερότητας μέ¬ 
σα σε ενενήντα (90) ημερολογιακές ημέρες από την ημερο¬ 
μηνία κοινοποίησης της εγκριτικής απόφασης. 

Η προθεσμία είσπραξης της προκαταβολής ορίζεται σε ενε¬ 
νήντα (90) ημερολογιακές ημέρες από την ημερομηνία έκδοσης 
της σχετικής εγκριτικής απόφασης του αρμοδίου οργάνου. 

β) Ανά 6μηνο από την υπαγωγή του επαγγελματία στο πρό¬ 
γραμμα και μέσα σε προθεσμία ενενήντα (90) ημερολογια¬ 
κών ημερών θα υποβάλει: 

αα) Επικυρωμένο φωτοαντίγραφο του Βιβλίου Εσόδων- 
Εξόδων με την κίνηση του προηγούμενου εξαμήνου, που θα 
αποδεικνύει την ομαλή λειτουργία της επιχείρησης. 

ββ) Αίτηση και βεβαίωση φορολογικής ενημερότητας για 
την είσπραξη βμηνης δόσης και οπωσδήποτε μέσα σε προ¬ 
θεσμία ενενήντα (90) ημερολογιακών ημερών από τη λήξη 
του καθενός χρονικού διαστήματος από την υπαγωγή του 
στο πρόγραμμα. 

Παράταση των ανωτέρω προθεσμιών που τίθενται στις 
παρ. α' και β' και μέχρι τριάντα (30) ημέρες θα είναι δυνατή και 
θα μπορεί να εγκρίνεται από τους αρμόδιους Διευθυντές ΥΝ, 
ΤΥ, ΓΕ και ΚΠΑ και να καταβάλλεται η επιχορήγηση μετά από 
επαρκή αιτιολόγηση των επαγγελματιών γιατους λόγους της 
καθυστέρησής τους. 

Παραγραφή αξίωσης: Σε περίπτωση που κατατεθούντα δι- 
καιολογητικά ομαλής λειτουργίας της επιχείρησης και η αί¬ 
τηση για την είσπραξη της επί μέρους δόσης και ο ενδιαφε¬ 
ρόμενος δεν προσέλθει για είσπραξη εντός των ανωτέρω 
προθεσμιών, η αξίωση παραγράφεται. 

γ) Για οποιαδήποτε αλλαγή στα στοιχεία που έχει δηλώσει 
ο ενδιαφερόμενος (όπως π.χ. διακοπή της λειτουργίας ίδιας 
επιχείρησης του-της συζύγου ή συγγενούς α'βαθμού κατά τη 
διάρκεια της επιχορήγησης), καθώς και στη μορφή, λειτουρ¬ 
γία, επωνυμία, είδος, διεύθυνση κλπ. της επιχείρησης, ο ελεύ¬ 
θερος επαγγελματίας ή ο εκπρόσωπος της επιχείρησης υπο- 
χρεούται να ενημερώσει εγκαίρως και εγγράφως την Επιτρο¬ 
πή του άρθρου 11 της παρούσας και την αρμόδια Υπηρεσία 
του ΟΑΕΔ, προκειμένου να εξετασθεί εάν συνεχίζουν να συ¬ 
ντρέχουν οι όροι και οι προϋποθέσεις του προγράμματος. 

δ) Η απασχόληση του νέου ελεύθερου επαγγελματία στην 
επιχείρησή του να είναι πλήρης και να παρευρίσκεται αυτο¬ 
προσώπως στην επιχείρησή του κατά τους τακτικούς και 
έκτακτους ελέγχους του αρμοδίου Οργάνου. 

Ειδικά, γιατους νέους επαγγελματίες, των οποίωντο ανπκεί- 
μενο δραστηριότητας της επιχείρησης τους υποχρεώνει σε 
εξωτερική ή εκτός έδρας εργασία, οι έλεγχοι των αρμοδίων ορ¬ 
γάνων θα γίνονται μετά από συνεννόηση με τον επαγγελματία. 

14. Διακοπή της επιχορήγησης 

Η αρμόδια υπηρεσία του ΟΑΕΔ υποχρεούται να πραγμα¬ 
τοποιεί επιτόπιους ελέγχους για τη διαπίστωση της τήρησης 
των όρων και των προϋποθέσεων του προγράμματος και να 
συντάσσει σχετικές εκθέσεις. 

Σε περίπτωση που διαπιστωθεί κάποια παράβαση εκ των 
ανωτέρω όρων (β', γ' ή δ' της παρ. 10) της παρούσας ή γενι¬ 
κά των προϋποθέσεων της απόφασης αυτής, θα εφαρμόζο¬ 
νται οι διατάξεις των παρ. 7 και 8 του άρθρου 29 του Ν. 1262/ 
82, όπως συμπληρώθηκε από τα άρθρα 6 και 7 του Ν. 1836/89 
και η επιχορήγηση θα διακόπτεται. 

Ειδικότερα, ο κατά τόπον αρμόδιος Διευθυντής ΥΝ ή Προϊ¬ 
στάμενος ΤΥ ή ΓΕ του Οργανισμού, στις περιπτώσεις αυτές, 
αποφαίνεται με αιτιολογημένη Απόφασή του για τη διακοπή 
της επιχορήγησης και την αναζήτηση του αναλογούντος πο¬ 
σού επιχορήγησης, που έχει λάβει από τον ΟΑΕΔ και που 

αντιστοιχεί στο υπόλοιπο χρονικό διάστημα του συνολικού 
χρόνου απασχόλησης. 

Εφόσον ο επαγγελματίας δεν επιστρέφει εμπρόθεσμα το ανα¬ 
λογούν ποσό που του αναζητείται, συντάσσεται μετά από από¬ 
φαση του ΔΣ του Οργανισμού Πράξη Βεβαίωσης Οφειλής και 
αποστέλλεται στην αρμόδια ΔΟΥ για βεβαίωση και είσπραξή του. 

Σε περίπτωση σοβαρής ασθένειας, φυλάκισης ή θανάτου, 
η διακοπή της επιχορήγησης θα ισχύει χωρίς άλλες επιπτώ¬ 
σεις για τον επαγγελματία από την ημερομηνία του αντίστοι¬ 
χου γεγονότος. 

15. Ανάκληση Εγκριτικής Απόφασης 

Η απόφαση υπαγωγής του επαγγελματία στο πρόγραμμα 
επιχορήγησης θα ανακαλείται μετά από απόφαση του Διευ¬ 
θυντή της ΥΝ ή Προϊσταμένου της ΤΥ ή ΓΕ του Οργανισμού 
και μετά από προηγούμενη γνώμη της Επιτροπής του άρ¬ 
θρου 11 της παρούσας, εφόσον διαπιστωθεί πριν από την κα¬ 
ταβολή της προκαταβολής ότι δεν τηρείται κάποιος από τους 
όρους ή τις προϋποθέσεις του προγράμματος. 

16. Επίλυση διαφορών 

α) Οποιαδήποτε διαφορά προκύψει μεταξύ των ενδιαφε¬ 
ρομένων και των ΥΝ, ΤΥ και ΓΕ του ΟΑΕΔ, θα επιλύεται με 
απόφαση του Περιφερειακού Διευθυντή, μετά από εισήγηση 
του Διευθυντή ΥΝ ή Προϊσταμένου ΤΥ ή ΓΕ, εφόσον η σχετι¬ 
κή ένσταση του ενδιαφερομένου έχει ασκηθεί εντός δέκα 
(10) ημερολογιακών ημερών από την κοινοποίηση της από¬ 
φασης της ΥΝ, ΤΥ και ΓΕ. 

β) Ένσταση κατά της απόφασης του Περιφερειακού Διευ¬ 
θυντή θα εξετάζεται από το ΔΣ του Οργανισμού, μετά από 
γνώμη της Επιτροπής του άρθρου 11 της παρούσας και ανά¬ 
λογη εισήγηση της Διεύθυνσης Απασχόλησης μόνο στις 
εξαιρετικές περιπτώσεις που προσκομίζονται νεότερα ικανο¬ 
ποιητικά στοιχεία και εφόσον έχει υποβληθεί εντός δέκα (10) 
ημερολογιακών ημερών από την κοινοποίηση της απόφασης 
του Περιφερειακού Διευθυντή. 

17. Δομή Στήριξης του Προγράμματος 

Η Επιτροπή του άρθρου 11 της παρούσας θα λειτουργήσει 
στα πλαίσια του ΕΠΑ, το οποίο θα διαθέσει ανάλογο τεχνικό 
και επιστημονικό προσωπικό (Δομή Στήριξης του προγράμ¬ 
ματος) που θα αναλάβει τη δημοσιοποίηση, τη στήριξη, τη 
μηχανογραφική παρακολούθηση και την αξιολόγηση του 
προγράμματος. 

Το έργο της Δομής, σύμφωνα με την παρ. 5 του άρθρου 20 
του Ν. 2639/98 και την παρ. 6 του άρθρου 2 της υπ’ αρ. 
33244/18-02-1997Απόφασης του Υπουργού Εργασίας & Κοι¬ 
νωνικών Ασφαλίσεων, ανατίθεται από τον ΟΑΕΔ στο ΕΠΑ, με¬ 
τά από σύμβαση που θα καταρτιστεί μεταξύ τους, η οποία και 
θα εγκριθεί από το ΔΣ του ΟΑΕΔ και του ΕΠΑ. 

Η δαπάνη για τη λειτουργία της ανωτέρω Δομής Στήριξης 
θα ανέλθει στο ποσό των πενήντα (50) εκατομμυρίων δρχ. και 
θα καλυφθεί από τον ΚΑΕ 264Β του φορέα 300 του προϋπο- 
λογισμούτου ΟΑΕΔ. Η διαχείριση της εν λόγω δαπάνης θα γί¬ 
νεται απότοΔΣ του ΕΠΑ, μετά από σχετική γνωμοδότηση της 
Επιτροπής του άρθρου 11 της παρούσας. 

18. Λήξη Προγράμματος 

Το ανωτέρω πρόγραμμα έχει ως ημερομηνία έναρξης την 
ημερομηνία δημοσίευσης της παρούσας στο ΦΕΚ και λήγει 
την 31.12.2000 και ως τελευταία ημέρα υποβολής των αιτή¬ 
σεων ορίζεται η 31.12.2000, εκτός εάν ορισθεί άλλη ημερο¬ 
μηνία σύμφωνα με το στοιχείο 9 της παρούσας Απόφασης. 

19. Σύστημα Ελέγχου και Παρακολούθησης 

α) Η αρμόδια Υπηρεσία του ΟΑΕΔ υποχρεούται, μετά από 
επιτόπιο έλεγχο, τουλάχιστον μία φορά το εξάμηνο, να συ¬ 
ντάσσει έκθεση λειτουργίας της επιχείρησης και απασχόλη¬ 
σης του επαγγελματία. 

Προκειμένου να εξασφαλιστεί η αποτελεσματικότητα των 


ενεργειών απασχόλησης, λαμβάνοντας όλα τα αναγκαία μέ¬ 
τρα με σκοπό: 

- την πιστή τήρηση των εθνικών και κοινοτικών διατάξεων 

- την ορθή υλοποίηση των ενεργειών και τη διαπίστωσή 
τους, εάν αυτές είναι σύμφωνες με τις ισχύουσες διατάξεις. 

- την πρόληψη ή τη διαπίστωση τυχόν παραβάσεων και την 
επιβολή κυρώσεων 

- την ανάκτηση τυχόν καταβληθέντων κεφαλαίων μετά τη 
διαπίστωση σχετικής παράβασης 

- την εξακρίβωση της σύντομης διεξαγωγής των χρηματο¬ 
δοτούμενων από το ΕΚΤ ενεργειών. 

β) Οι ελεγχόμενες επιχειρήσεις υποχρεούνται: 

- να παρέχουν κάθε δυνατή βοήθεια και ενημέρωση προς 
τους ελεγκτές υπαλλήλους 

- να τηρούν τα αποδεικτικά στοιχεία και έγγραφα που ανα- 
φέρονται στην παρούσα ΥΑ για τουλάχιστον 6 μήνες μετά τη 
λήξη του προγράμματος. 

γ) Για την ομαλή πορεία των προγραμμάτων, με σκοπό την 
επίτευξη των στόχων τους, ώστε να μην υπάρχουν αποκλί¬ 
σεις, ανά τρίμηνο θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

Γιατις ανωτέρω ενέργειες θα συντάσσονται σχετικές εκθέσεις. 

20. Διαδικασία ελέγχου 

α) Ο έλεγχος των προγραμμάτων απασχόλησης των επι¬ 
χειρήσεων υλοποιείται σε τρεις (3) βαθμίδες: 

- Πρωτοβάθμιος που διενεργείται από υπαλλήλους των ΥΝ, 
ΤΥ και ΓΕ του ΟΑΕΔ, μετά από εντολή του Προϊσταμένου 
τους. 

- Δευτεροβάθμιος που διενεργείται από υπαλλήλους των 
Υπηρεσιών των οικείων Περιφερειακών Διευθύνσεων του 
ΟΑΕΔ, μετά από εντολή του Περιφερειακού Διευθυντή και 
σύμφωνη γνώμη του Διοικητή του ΟΑΕΔ. 

- Τριτοβάθμιος που διενεργείται με εντολή του Διοικητή 
από δύο μέλη της Επιτροπής του άρθρου 11 της παρούσας. 

Οι έλεγχοι καιτωντριών βαθμίδωνπραγματοποιούνται από 
δύο (2) ελεγκτές. 

β) Σκοπός του ελέγχου είναι η εξακρίβωση της ορθής ή μη 
υλοποίησης του προγράμματος απασχόλησης. 

γ) Κατά τον έλεγχο για τη διαπίστωση της υλοποίησης του 
προγράμματος θα συντάσσεται έκθεση. 

δ) Έλεγχο επί του ανωτέρω προγράμματος μπορούν, επί¬ 
σης, να διενεργούν εντεταλμένα όργανα του Υπουργείου Ερ¬ 
γασίας & Κοινωνικών Ασφαλίσεων. 

21. Κάλυψη δαπάνης 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του ΟΑΕΔ ύψους 8 
δισ. δρχ. Αναλυτικά ανά έτος ως εξής: 

Για το έτος 1999 200 εκατομμύρια 

Για το έτος 2000 4 δισ. 

Για το έτος 2001 3,8 δισ. 

Για την ανωτέρω δαπάνη θα εγγράφει σχετική πίστωση 
στον προϋπολογισμό του ΟΑΕΔ έτους 1999, με στοιχεία ΚΑΕ 
0658 Η1 του φορέα 200. 

Κατά τα έτη 2000 και 2001 η δαπάνη του προγράμματος 
αναμένεται να καλυφθεί από το ΕΚΤ κατά ποσοστό 80%. 

Η εν λόγω δαπάνη δε βαρύνει τον κραηκό προϋπολογισμό 
και δεν εμπίπτει στις διατάξεις της παρ. 3 του άρθρου 22 του 
Ν. 2362/95 (περίΔημοσίου Λογιστικού). 

Η απόφαση αυτή να δημοσιευτεί στην εφημερίδα της κυ¬ 
βέρνησης. 

Αθήνα, 30 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

